


Navarra Suma talde parlamentarioari atxikitako foru parlamentari Jorge Esparza Garrido jaunak galdera egin du Nafarroako Gobernuak egindako interes-adierazpenei buruz (10-21/PES-0405). Hona Nafarroako Gobernuko lehendakariak horretaz ematen dion informazioa:
Zure galderari hitzez hitz erantzuteko, ez dago aipatzeko proiekturik, ez baita Nafarroako Gobernua interes-adierazpenak martxan jartzen dituena.
Laster Nafarroako Gobernuak Parlamentuan agerraldia eginen du Next Generation funtsen inguruan emandako azken pausoen berri emateko, eta hor hainbat gai jar litezke mahai gainean, esaterako, Nafarroako Gobernuak zer proiektu jo dituen egokitzat Espainiako Gobernuak martxan jarritako interes-adierazpenetan sartzeko.
Dena dela, jakingarria balitz ere, Kultura eta Kirol Departamentuak Next Generation Bulegoari adierazi dio informazio bilketa antolatu duela, Espainiako Gobernuko ministerioen interes-adierazpenen moldeari eta formatuari jarraituz, Nex Generation funtsetatik dirulaguntza jaso dezaketen entitateek informazioa eman ahal izan dezaten laguntzen deialdiak hobeki zehazte aldera. Hauek dira Vianako Printzea Erakundea – Kultura Zuzendaritza Nagusiaren laguntza lerro horiek eta horietara aurkeztutako entitateak:
1) Espazio eszeniko eta musikalak modernizatzeko laguntzak:
-Fiteroko Udala. Calatrava zinema- eta antzerki-aretoa
-Barañaingo Udala. -Barañain auditoriuma
-Gayarre antzokia
-Etxarriko Udala. Kultur Etxeko auditoriuma
-Atarrabiako Udala. Kultur Etxeko auditoriuma
-Nafarroako Unibertsitatea. Nafarroako Unibertsitatea Museoko antzokia
-Tuterako Udala. Gaztambide antzokia
-Tafallako Udala. Kulturguneko auditoriuma
-Lodosako Udala. Kultur Etxeko auditoriuma
-Erriberriko Udala. Kultur Etxeko auditoriuma
-Faltzesko Udala. Gizarte Etxeko auditoriuma
-El Punto Gunea. 
2) Zinema aretoentzako laguntzak
-Tuterako Multicines. 
-Cintruenigoko Udala
-Altsasuko Udala
-Yelmo Films
-Golem
Hori guztia jakinarazten dizut Nafarroako Parlamentuko Erregelamenduaren 194. artikulua betetzeko. 
Iruñean, 2022ko otsailaren 4an.

